**Haapsalu Muusikakooli õpetajate ja hoolekogu kohtumine U.Suklese ja K.Rootarega**

15.02.2024

Algus kl 14.35, lõpp kl 15.45

* HMK direktori tervitus
* HMK hetkeolukorra tutvustus- õp I.Arro

Läänemaal on 1 muusikakool (vs muusikakoolid naabermaakondades). On väga oluline eristada huvitegevust ja huviharidust. Õpetajate profesionaalsuse eelduseks on magistrikaraad, õpetaja asendamine on väga keeruline. Oluline on huvihariduse õpetaja palga- ja töökorralduse kaasajastamine.

* HMK olevik ja pilk tulevikku – õp/õppealajuhataja Helen Saar

Õpilasi on hetkel 185 ja õpetajaid 30. Kooli esmasest registreerimisest EHIS-es aastast 2008 on see olnud püsivalt sama.

Raamõppekava tutvustus. Raamõppekava on oluline eriti juhul , kui kooli tuleb teisest omavalitsusest Haapsalu linna kolinud vanemate lapsi, kes on juba teise omavalitsuse muusikakoolis alustanud õpinguid ja jätkavad õpinguid siin Haapsalu muusikakoolis ühtse õppekava alusel.

Ülevaade õppetööst: eelkool, põhiõpe ja lisa-aastad.

Muusikakoolis tegutseb 8 ansamblit, orkestrit ja koori.

Õpetajate statistika:

20-40 a. õpetajatest ainult 1 elab Haapsalus, ülejäänud 3 mujalt omavalitsustes.

40- 50 a. õpetajatest 3 elab Haapsalus ja 3 mujalt omavalitsustes.

50 -60.a. õpetajatest 5 elab Haapsalus ja 2 tuleb mujalt omavalitsustest.

60-80 a. Õpetajatest 12 elab Haapsalus ja 1 tuleb mujalt omavalitsusest. Kui tulevikus jääks ainult kohapealsed õpetajad, siis õpilaste arv peaks langema 70%, kaoksid kollektiivid.

Arutelu:

I.Arro- naabermaakondade omavalitsuste muusikakoolid ostavad kõrgema töötasuga õpetajaid üle. 16. november 2024 on HMK 70. juubel. Lapsevanemad on huvitatud Haapsalu muusikakooli kestma jäämisest.

U.Sukles- peamiselt tulime siia, et saada pilt ette. Olukord on kurb, valgust tunneli otsas ei paista. Koertele ja kassidele kulub 80 000€. Koolid on korrastatud. Eesmärgiks on võetud käia koos abilinnapeaga kõikide huvikoolide olukorraga tutvumas. 150 000€ üksikisiku tulumaksu jäi plaanitust vähem laekumata. Vaadatakse üle kokkuhoiu kohti, soovitakse kuluseid optimeerida - nt 3 lasteaia liitmine. RIIGIL RAHA EI OLE JA PANUSTADA KA EI TAHA!

Teoreetiliselt võib olla 2025 aastal raha muusikakooli õpetaja palgatõusuks, realistlik ootus palgatõusule on ca 10-20%

Küsimus: kas linnal on võimalik anda korterit noorele õpetajale? Vastus: Ei ole anda korterit. 2 korterit tehakse Karja tänavale, Pitsikeskuse peale arstidele.

U.Sukles- arutusel on järgmisel aastal rikaste valdade toetuste vähendamine ja suunamine vaesematele KOVidele.

A.Tulvik- muusikakoolil ei ole korralikke instrumente. Tuuakse teistest maakondadest mahakantud pille, klaveripark on väga vana.

Noor õp Mehis Martin Ots- õpetajat hoiavad muusikakoolis õpilased. Pool palgast on õpilased. Palk on noorele õpetajale esmamotivatsioon.

I.Arro- kõigepealt palk, siis pillid.

I.L. Eberle- kultuur ja majandus käivad käsikäes. Eesti muusikud= Eesti Nokia. Toimivat tuleb hoida ja Haapsalu on end tõestanud kultuurilinnana. Hinnakem kõrgelt seda, mis meil on.

U.Sukles- ei ole hakatud veel midagi kärpima. Kui läheb hästi, siis HMK personalipoliitika paraneb.

Lisaks tõstatati uuesti garderoobi vajadus: U.Sukles lubas tegeleda.

Suurimad murekohad:

1) garderoob

2) palk

3) pillid

I.Arro- kollektiivleping on vana, kellega selles HLV-s rääkida?

K.Rootare- kollektiivlepingu suhtes temaga ühendust võtta.

I.Arro- tänab, et leiti aega tulla ja oli võimalus oma mõtteid jagada.

K.Rootare- ei ole üleliigset aega aga konkreetse teema puhul tuleb alati.

Protokollija:

Katrin Ojassoo ( muusikakooli hoolekogu)